Stephano Li Side

Stephano Li Side, eller Stephen (født 3. oktober 1926 i  Zunhua i Tangshan i Hebei i Kina, død 8. juni 2019) var en katolsk undergrunnsbiskop i bispedømmet Tianjin i Folkerepublikken Kina. Biskop Li måtte utstå mange års fengsling fordi han nektet å tilslutte seg Den kinesiske patriotiske katolske forening og 17 år i tvangsarbeidsleirer.


== Biografi ==


=== Bakgrunn ===
Li Side fra en katolsk familie, med seks brødre og søstre. I 1940 begynte han på det stedlige gutteseminar. I 1945 begynte han på presteseminaret i Tianjin; i 1949 fortsatte han på presteseminaret Wen Sheng i Beijing.


=== Prest ===
Li Side ble presteviet for bispedømmet Tianjin den 10. juli 1955.


=== Biskop ===
Han ble hemmelig bispeviet tidlig i 1982. Den 11. august 1982 konsekrerte biskop Li i hemmelighet en undergrunnsprest, Joseph Shi Hongchen, til hjelpebiskop i Tianjin.  I mars samme år hadde han allerede konsekrert Melchior Shi Hongzhen til sin koadjutorbiskop. De to biskopene Shi var i slekt. 
Biskop Li ble arrestert 8. desember 1989, rett etter at han deltok på et møte for undergrunnsbiskoper som organiserte seg som bispekonferanse, med Li som en av fire  visepresidenter.Han ble løslatt i 1991. Motstridende meldinger finnes.Situasjonen innad blant katolikkene i Tianjin hadde i mange år vært svært anstrengt, på grunn av bitterhet mellom «åpne katolikker» og «undergrunnskatolikker». Den førstnevnte gruppa tilhører den statssanksjonerte den kinesiske katolske patriotiske forening (KKPF), mens sistnevnte består av katolikker som ikke har villet rette seg etter Kinas religionspolitikk og derfor ikke har brutt med vatikanet.Li kom tilbake til St. Josefs domkirke (Laoxikai) i Tianjin, der myndighetene lot ham holde messe. Imidlertid ble han raskt fengslet på nytt. Li levde fra juni 1992 i husarrest på en fjelltopp i landsbyen Liangzhuang i et fjellområde i fylket Ji, langt nord for Tianjin.Han døde 8. juni 2019. Den patriotiske forening, som msgr. Li hele tiden hadde nektet å være med i, forbød at han skulle bli begravet på den katolske kirkegård.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Kardinal Costantino Patrizi Naro (1798-1876) *1828
Kardinal Serafino Vannutelli (1834-1915) *1869
Kardinal Domenico Serafini (1852-1918) *1900
Kardinal Pietro Fumasoni Biondi (1872-1960) *1916
Kardinal Antonio Riberi (1897-1967) *1934
Kardinal Ignatius Pi Shushi (1897-1978) *1949
Biskop Joseph Zong Huaide (1917-1997) *1958
Biskop Stephen Li Side (1908-1993) *1985


== Referanser ==


== Eksterne lenker ==
Tianjin Catholics Flock to Temporary Church of Underground Bishop Li, ucanews.com. 18. februar 1993.